**Istraživačke stipendije Njemačke fondacije za okoliš (DBU): CEE Fellowship program u Njemačkoj**

Zamisli da tvoje ideje ne ostanu samo u ladici ili na papiru, već postanu dio stvarnih rješenja za zaštitu okoliša - i to u srcu Evrope. Upravo takvu priliku nudi **CEE Fellowship program Njemačke fondacije za okoliš (DBU)**: istraživački boravak u Njemačkoj koji povezuje znanje, inovacije i međunarodnu saradnju.

**Konkurs za CEE Fellowship program za 2025. godinu otvoren je do 05.03.2026.**

Za sve zainteresovane kandidate organizuje se i **online info sesija**, gdje možeš dobiti odgovore na sva pitanja o programu i procesu prijave:  
**Ponedjeljak, 09.02.2026. u 17:00 h** putem **Microsoft Teams** aplikacije

**Šta je CEE Fellowship?**

CEE Fellowship je istraživačka stipendija u trajanju **6 do 12 mjeseci** u Njemačkoj. Tokom boravka radiš na razvoju rješenja za konkretne okolišne i ekološke izazove u saradnji s nekom od njemačkih institucija – univerzitetom, istraživačkim institutom, kompanijom ili nevladinom organizacijom, u gradu po vlastitom izboru.

Program pruža jedinstvenu priliku za:

* međunarodnu saradnju
* umrežavanje s vodećim stručnjacima iz oblasti zaštite okoliša
* sticanje iskustva koje može značajno usmjeriti tvoj dalji profesionalni i istraživački put

**Šta program nudi?**

* Mjesečnu stipendiju od **1.450 €** (bez poreza i socijalnih doprinosa
* Zdravstveno, nezgodno i osiguranje od odgovornosti
* Intenzivni kurs njemačkog jezika i certifikat
* Podršku pri pronalasku istraživačke institucije u Njemačkoj
* Seminare i edukacije iz oblasti zaštite okoliša
* Pozive na važne DBU događaje
* Umrežavanje stipendista i alumni članova putem platforme **Stipnet**
* Godišnje DBU Alumni sastanke u matičnim zemljama
* Neprocjenjivo međunarodno iskustvo i nova poznanstva

**Ko se može prijaviti?**

Pored interesovanja za nauku i zaštitu okoliša, potrebno je da ispunjavaš sljedeće uslove:

* državljanstvo BiH ili druge zemlje obuhvaćene programom, uz stalno prebivalište u toj zemlji
* iznadprosječan uspjeh tokom Master studija (sve naučne discipline su dobrodošle)
* Master diploma ne starija od **pet godina** u trenutku prijave
* doktoranti mogu aplicirati ukoliko ne završavaju doktorat tokom perioda stipendije
* jasna i inovativna istraživačka ideja u oblasti okoliša ili ekologije
* poznavanje njemačkog jezika je prednost, ali **nije eliminatorni kriterij**

**Kako se prijaviti?**

Registracija i prijava se vrši putem online portala: <https://www.dbu.de/en/promotion/moe-fellowship/request-promotion/>  
**Rok za prijavu: 05.03.2026.**

Potrebna dokumentacija (na engleskom ili njemačkom jeziku):

* CV
* opis istraživačkog projekta iz oblasti zaštite okoliša ili ekologije
* kopije Bachelor i Master diploma (uključujući dodatke diplomama)
* pismena preporuka univerzitetskog profesora ili supervizora
* certifikati o poznavanju njemačkog i/ili engleskog jezika

Više informacija o DBU i CEE Fellowship programu dostupno je na:  
🔗 <https://www.dbu.de/en/promotion/moe-fellowship/>

Za dodatna pitanja i nedoumice, možeš se obratiti lokalnoj koordinatorici za BiH putem e-maila: **smailbegovicuna@gmail.com**

Radujemo se vašim prijavama i novoj generaciji istraživača koji će oblikovati održiviju budućnost!